b'\n_START_ARTICLE_\nDe 24 historieverk\n_START_PARAGRAPH_\nDe 24 historieverk (kinesisk: \xe4\xba\x8c\xe5\x8d\x81\xe5\x9b\x9b\xe5\x8f\xb2, pinyin: \xc3\x88rsh\xc3\xads\xc3\xac Sh\xc7\x90, Wade-Giles: Erhshihszu Shih) er en klassisk m\xc3\xa5te \xc3\xa5 sammenstille en rekke herskerautoriserte gamle kinesiske historiekr\xc3\xb8niker som strekker seg s\xc3\xa5 langt tilbake som beskrivelser av 3000-tallet f.Kr. og frem til Mingdynastiet p\xc3\xa5 1600-tallet. _NEWLINE_De omfatter sammenlagt over 3\xc2\xa0000 skriftruller og er blitt til p\xc3\xa5 oppdrag av forskjellige herskere gjennom \xc3\xa5rhundrene.\n_START_SECTION_\nUtvikling\n_START_PARAGRAPH_\nBegrepet,  og grupperingen i 24 verker, stammer fra \xc3\xa5ret 1775, det 40. regjerings\xc3\xa5r i Qianlong-keiserens era. Det var p\xc3\xa5 den tiden at det siste verket, det om Mingdynastiet, ble gjennomarbeidet. Det \xc3\xa5ret ble det ogs\xc3\xa5 utgitt en samleutgave med alle 24 verker. _NEWLINE_De 24 verkene tar tilsynelatende for seg hvert sitt dynasti (eventuelt hver sin delperiode), men de er ofte overlappende. Her finnes opplysninher om dynastienes vekst og fall, deres politikk, \xc3\xb8konomi, milit\xc3\xa6rvesen og kultur. P\xc3\xa5 systematisk vis skildres dynastiovergangene, betydelige personligheter, vitenskap, teknikk, kunst, litteratur, landets inndeling i administrative enheter, lovgivning og utenrikspolitikk.'